કચ્છ અને દેશ-વિદેશનાં લાખો હરિભક્તો માટે આસ્થાનાં કેન્દ્ર સમાન ભુજ સ્વામિનારાયણ મંદિર સાથે જોડાયેલા સત્સંગીઓએ જૂન માસમાં આઘાત અને ક્ષોભજનક સ્થિતિનો અનુભવ કરવો પડયો હતો. કારણ કે, ભુજ સ્વામિનારાયણ મંદિર હસ્તેના નારાણપર મંદિરના 26 વર્ષના યુવાન શિક્ષિત સાધુના મોબાઈલ ફોનમાંથી યુવતીના અશ્લીલ ફોટા અને ત્રણેક યુવતી સાથેના તેના સંબંધોની કબૂલાતની એક ઓડિયોકિલપ વાયરલ થતાં ભુજ સ્વામિનારાયણ મંદિરે વિવાદી સાધુના ભગવા વસ્ત્રો, જનોઈ-શિખા ઉતારીને સંસારી કપડાં પહેરાવીને પરત તેને સ્વગૃહે મોકલી દીધો હતો. જોકે, ભગવા વસ્ત્રો ઉતારી લેવાયેલા ચંદ્રપ્રકાશસ્વામીએ અન્ય સંતો સામે ચોંકાવનારા આક્ષેપો કરીને અન્ય સાધુઓના પણ મોબાઈફોન અને લેપટોપ તપાસવાની માગ કરી હતી. તો બીજીતરફે, આ બનાવ બાદ કથિત સાધુઓની મહિલાઓ સાથેની અશ્લીલ વાતચીતોની એક પછી એક ઓડિયોક્લિપો વાયરલો થઈ હતી.